  Туспуктэм: Удмуртиысь зоопарклэн пресс-службаез Майя Бывальцева Удмуртиысь зоопаркын ужасьёс доры шиетӥсь юсъёслы юрттэт кулэ шуыса вазиськизы. Ивортон Якшур-Бӧдья ёросысь «Чекеровский» заказникысь вуиз. Со сярысь ужъюртлэн пресс-службаез ивортӥз. Соослэн вордскем дырысенызы бурдъёссы умойтэм вылэм, сыӵе висёнэз «кылчин бурдъёс» нимало. Со тылобурдоослы лобаны уг сёты. « Утемъёс ветеринари ёзэтын ни, матысь 30 нуналъёсы карантинын луозы. Юсьёс асьсэды умой шӧдо,тулыс ини зоопарке лыктӥсьёс соосты тыметысь адӟыны быгатозы » Удмуртиысь зоопарклэн пресс-службаез Ӧнерчиос пусъё, тол вуытозь шаерамы кылись вань тылобурдоослы одно ик юрттэт кулэ шуыса малпало ӧвӧл. Юсьёс, кылсярысь, йӧтэм интые тымет шоры, ву бызён интысы выжо. Кезьыт куазь уг люкеты сиён шедьтыны но кузь сюрес азьын кужым люканы. Юрттэт кулэ, куке тылобурдо вӧсь луэмын яке вордскем дырысеныз кыӵе ке тырмтэосыз вань дыръя гинэ.   Тегъёс: Удмуртия тылобурдоос Зоопарк  